Post Ledebourii «Floram rossicam» editam non solum terrae, quas 
jam illo tempore Rossia amplexa erat, a botanicis ulterius exploratae 
sunt, verum etiam tractus stirpium peculiarium pleni, postea huic imperio 
annexi, botanicorum industriae oblati sunt. Quarum recentiorum disqui- 
sitionum proventus novos per commentaria varia longe lateque dispersos 
colligere et in ordinem quendam redigere consilium cepi. 
Quod propositum ut quam citissime peragerem, praeter nomina spe- 
cierum, quae in Ledebourii opus laudatum non intraverant, solummodo 
harum synonyma ab ipsis auctoribus indicata, nec non litteraturam et 
patriam, consignare statui. Neque diagnoses descriptionesque harum spe- 
cierum ab auctoribus concinnatas recepi, neque indagatorum observationes 
dijudicare vel emendare vel denique complere conatus sum. Itaque, u 
paucis dicam, nequaquam codicis Ledebouriani continuationem, sed novi- 
tiarum florae rossicae nomenclatorem componere mihi sumsi. 
Familiarum et generum dispositionem, in majus botanicorum com- 
modum, commentario Ledebouriano adaptavi; species autem, cum ex parte 
incomplete vel prorsus non descriptae sint, secundum alphabetum collocavi. 
Nomina nova quidem, sed ab ipsis eorum auctoribus uti mera syno- 
nyma specierum jam a Ledebourio commemoratarum proposita, omisi. 
E contrario nomina quaedam vetera, in scriptis Pallasii, S. G. Gmelini, 
3 
